TV7 JERUUSALEMMA UUDISED
Tänased teemad -
Iraani ekspresident:
Iraani tuumaprogramm taotleb tuumarelva
Beduiinide juhid palusid Jordaanial Iisraelile sõda kuulutada
Lähis-Ida, mida seni tundsime, pole enam
John Kerry nõuab palestiinlastelt ässitamise lõpetamist
Iisraelis on rohkesti ülijõukaid
TV7 Jeruusalemma Uudistest - Shalom!
The Times of Israel kirjutab Iraani teisitimõtlejate NCRI raportist,
mille järgi Iraani ekspresident Rafsanjani möönis äsja,
et Iraani tuumaprogramm on algusest peale tuumarelva taotlenud.
Rafsanjani kommenteeris teemat Iraani uudistetoimetusele IRNA.
See on esimene kord, kui Iraani tippametnik on möönnud,
et riik taotleb tuumarelva.
Seni on Iraani valitsus kinnitanud,
et uraanirikastamisprogramm on alati rahumeelne olnud.
Rafsanjani sõnul alustati tuumaprogrammi,
kui Iraan oli 1980. a-il sõjas Iraagiga
ajatolla Ali Khamenei isiklikul nõusolekul ja osalusel.
Rafsanjani sõnul
taheti tuumatehnoloogiat põhiliselt rahumeelselt kasutada,
kuid mõttest, et riigil oleks ohu korral võime ka teistsuguseks alternatiiviks,
ehk vajadusel tuumarelva kasutada, pole loobutud.
Arutz Sheva teatel palusid beduiinide juhid Jordaanial
Iisraelile sõda kuulutada.
Üle 50 beduiinijuhi tegid ühisavalduse,
kus paluvad Jordaania kuningal Abdullah'l luua armeeüksus,
mille ülesandeks oleks Jeruusalemma vabastamine.
Netilehe Arabi21 järgi on araabiariigid, sh Jordaania, tavaliselt eiranud
oma religioosset, rahvuslikku ja eetilist vastutust
araablaste ja moslemite tähtsaima probleemi
ehk palestiinlaste probleemi suhtes.
Juhid palusid Jordaania valitsusel täita oma vastutust pühapaikade ees
ja luua Palestiina põgenikest ja migrantidest Naasmisbrigaad.
Ka Jordaania kodanikel peaks uus toetusbrigaad olema.
Uued üksused peaksid ründama ja vallutama koos Jordaania armeega
nii Jeruusalemma kui selle pühapaigad.
Avalduse järgi näitaks vägede loomine,
et kampaania sionistliku vaenlase vastu on tõeline
ja küsimus pole piirides, vaid võitluses olemasolu eest.
Viimastel nädalatel on Jordaanias toimunud suuri meeleavaldusi,
kus nõutakse riigilt suhete katkestamist Iisraeliga
ja 1994. a sõlmitud rahuleppe tühistamist.
Arutz Sheva teatel
ütles USA Keskluureagentuuri CIA juht John Brennan
eelmisel nädalal Washingtonis toimunud luurekonverentsil,
et teatud Lähis-Ida osades on sõjaline lahendus võimatu.
Ta nimetas Liibüat, Süüriat, Iraaki ja Jeemenit.
Brennani sõnul on raske näha neis riikides keskvalitsust,
mis suudaks oma alu kontrollida või valitseda,
nii et sõjaline lahendus on võimatu.
Prantsuse välisluureteenistuse juhi Bajolet' sõnul ei taastu regioon
pärast käimasolevaid konflikte tõenäoliselt enam kunagi.
Tema sõnul Lähis-Ida, mida seni tundsime, enam pole
ja vaevu kunagi olema saab.
II Maailmasõja järel loodud Süüria on juba jagunenud.
Valitsus kontrollib vaid kolmandikku riigist
ja kurdid riigi põhjaosa.
Bajolet' sõnul on Iraagis sama seis.
Ta siiski uskus,
et regioon kunagi mingis vormis stabiliseerub.
Israel Hayom kirjutab USA välisminister Kerry kõnest
Washingtoni Rahvusvahelisel Rahukonverentsil,
mis käsitles USA Lähis-Ida poliitikat.
Kui tahetakse teada, milline on kaherahvuseline riik,
tuleks Kerry sõnul vaadata Iisraeli viimase aja sündmustele.
Ta viitas palestiinlaste viimasele terrorilainele Iisraelis.
Kerry kutsus Palestiina omavalitsust lõpetama vägivallale ässitamist
ja õhutas nii Iisraeli kui palestiinlasi kindlale ja loovale juhtimisele
pingete leevendamiseks.
Kerry sõnul on tugevate julgeolekukorraldustega
kahe riigi lahendus ainus elujõuline alternatiiv.
Kerry sõnul on ülioluline, et Iisrael teeks samme,
mis aitaksid palestiinlaste juhtkonnal parandada rahva majandusolusid
ja igapäevast elukvaliteeti.
Sama oluline on,
et palestiinlaste juhid lõpetaksid vägivallale ässitamise
ja pakuksid enamat kui retoorika.
Ynet News kirjutab Šveitsi investeerimispanga
tänavusest igaaastasest maailma jõukusraportist Iisraeli osas.
Raporti järgi kuulub 42 % Iisraeli rahvastikust keskklassi,
kelle käes on ca 40 % riigi varadest.
Iisraelis elab hetkel ligi 90 000 miljonäri,
kelle vara jääb 1 - 5 miljoni USD vahele.
Iisraelis on ka 17 miljardäri.
Raporti järgi langes jõukus riigis mullu rohkem kui 7 %,
mis johtus peamiselt dollari ja Iisraelil seekli vahelduvast kursist.
Need olid meie tänased uudised. Shalom ja kohtumiseni!
Tõlge: Monika Jaaguri